**AFSNIT 16.10**

**Aftale vedrørende medlemsbladet ”Danmarks Veteraner”**

1. ”Danmarks Veteraner” er medlemsblad for Danmarks Veteraner, som er en civil og upolitisk organisation.

# Formål

2. ”Danmarks Veteraner” skal formidle stof, som ligger inden for Danmarks Veteraners formålsparagraf. Bladet skal knytte kontakter indad i foreningen og orientere om foreningens virke til myndigheder, samarbejdspartnere, medier og befolkningen.

3. Bladet skal indeholde:

## Lands- og lokalforeningsstof.

* Landsformandens leder.
* Reportager fra lands- og lokale møder og arrangementer.
* Meddelelser til medlemmerne af Danmarks Veteraner.
* Oplysninger om foreningernes aktiviteter og korte beskrivelser af foreningslivet, som kan have bredere interesse.
* Oplysning om nye medlemmer.
* Personomtale ved mærkedage, modtagelse af fortjenst- og hæderstegn eller dødsfald.

 Historisk stof.

* Minder fra aktiv tjeneste.
* Lands- og lokalforeningshistorisk stof om oprettelse, virke og jubilæer.
* Biografier.

 Andet stof.

* Indsendte artikler og indlæg fra medlemmerne.
* Stof, som redaktøren finder kan være af interesse for læserne.

 Annoncer.

* Der kan efter Hovedbestyrelsens godkendelse tegnes annoncer i bladet.

4. Kun Hovedbestyrelsen kan indgå kontrakter / aftaler vedr. udgivelse af ”Danmarks

 Veteraner”.

5. Landsforeningen opstiller de økonomiske rammer for produktion af ”Danmarks Veteraner”.

6. Landsforeningen stiller teknisk udstyr og programmer, nødvendige for bladproduktionen, til rådighed for redaktøren.

**Redaktøren**

7. Redaktøren udpeges af Hovedbestyrelsen.

8. Redaktøren er ansvarshavende i overensstemmelse med presseloven med reference til landsformanden.

Det forudsættes, at indholdet ligger inden for Danmarks Veteraners formål, som det fremgår af landsforeningens vedtægter.

9. ”Danmarks Veteraner” udgives minimum 4 gange om året i et oplag på pt. 5.000 ex og normalt 32 sider.

10. Redaktøren aftaler afleveringstider med trykkeri og distributionsselskab.

11. Redaktionens udgifter til kontorartikler, kørsel og porto godtgøres mod fremsendelse af udfyldt afregningsskema, vedlagt kvitteringer.

12. Udgifter til internet godtgøres efter gældende regler vedtaget af Hovedbestyrelsen.

13. Rejseudgifter til møder og opgaver pålagt af landsforening dækkes af landsforeningen.

Fastsat af Hovedbestyrelsen for Danmarks Veteraner med gyldighed fra d. 6. marts 2019.